Проект

З  А  К  О  Н

ЗА изменение и допълнение на Закона за управление на етажната собственост
Обн. ДВ. бр. 6 от 2009 г., изм. и доп. бр. 15 от 2010 г., бр. 8 и бр.57 от 2011 г., бр. 82 от 2012 г., бр. 66 от 2013 г., бр. 98 от 2014 г., бр. 26 и бр. 43 от 2016 г., бр. 88 от 2017 г., бр.21 и бр.98 от 2018 г., бр. 17 от 2019 г. и бр.14 от 2021г.

§ 1. В чл. 6 се правят следните изменения и допълнения:
1.	В ал. 1:
а) създава се точка 8а:
„8а. участват лично или чрез пълномощник във вземането на решения от общото събрание;“.
б) точка 10 се изменя така:
 „10. заплащат разходите за управлението и разходите за поддържането на общите части на сградата;“.
в) точка 16 се изменя така: 
„16. подават декларация по образец за вписване в книгата на етажната собственост членовете на своите домакинства, обитателите и животните, които отглеждат в етажната собственост и подлежат на извеждане;“.
2.	Алинея 3 се изменя така:
„(3) Обитателите на сграда в режим на етажна собственост имат задълженията по ал. 1, с изключение на тези по ал. 1, т. 9, т. 10 и т. 16.“.
§ 2. В чл. 7 се правят следните изменения и допълнения:
1.	В ал. 1 се създава изречение второ : 
„Книгата на етажната собственост може да бъде и в електронен вариант под формата на електронен документ.“
2.	В ал. 2, т. 3 думите „ако разполага с такава“ се заличават.
3.	Алинея 3 се изменя така:
„(3) Всеки собственик или ползвател е длъжен в 15-дневен срок от придобиване правото на собственост или ползване, както и при отдаване на самостоятелния обект под наем или встъпване в друго правоотношение, допускащо пребиваване на лица, различни от собственика в самостоятелния обект, да подаде декларация за вписване в книгата на етажната собственост на данните по ал. 2. При промяна на обстоятелствата по чл. 7, ал. 2, т. 5 и т. 6, собственикът, съответно ползвателят е длъжен да подаде декларация до управителния съвет (управителя) в срока по изречение първо за вписване на посочените данни. Декларацията може да бъде подадена на електронния адрес на управителния съвет (управителя).“
4.	Алинея 6 се изменя така:
„(6) В отделно обособено поле на книгата на етажната собственост  управителният съвет (управителят) вписва подадените данни от всеки собственик или ползвател за притежаваните или взетите за отглеждане животни, които се извеждат на обществени места, а за кучета - и номера на ветеринарномедицинския паспорт.“
5.	Алинея 7 се изменя така:
„(7) Образецът на декларацията за вписване в книгата на етажната собственост и образецът на книгата на етажната собственост с указания по създаването, съхраняването и поддържането ѝ се утвърждават от министъра на регионалното развитие и благоустройството.“
6.	Създава се ал. 8:
„(8) Управителният съвет (управителят) вписва в книгата на етажната собственост данните от предоставената му декларация по ал. 3.“
§ 3. В чл. 11, ал. 1 се правят следните изменения и допълнения:
1.	Създава се т. 3а:
„3а. избира и освобождава търговец, управляващ етажна собственост, вписан в регистъра по чл. 47в;“
2.	Точка 4 се изменя така:
„4. приема годишен бюджет за приходите и разходите и одобрява годишните отчети на управителния съвет (управителя) и на контролния съвет (контрольора), както и на търговеца, управляващ етажна собственост, вписан в регистъра по чл. 47в, в случаите, в които управлението е възложено по реда на чл. 19, ал. 8;“
3.	Точка 5 се изменя така:
„5. определя размера на паричните вноски за разходите за управлението и разходите за поддържането на общите части на сградата;“
4.	В точка 11 се изменя така: 
„11. може да приема решения и за:
а) възлагане управлението на общите части на сградата на търговец, управляващ етажна собственост, вписан в регистъра по чл. 47в, като определя в цялост или конкретни правомощия на управителния съвет (управителя), които могат да бъдат възложени за изпълнение на тези лица;
б) възлагане на дейностите по поддържането на общите части на юридически или физически лица.“
5. Точка 16 се изменя така:
„16. определя размера на възнаграждението на управителния съвет (управителя) и на контролния съвет (контрольора);“
6. Създава се т. 16а:
„16а. общото събрание може да вземе решение да не заплаща разходи за възнаграждение на управителния съвет (управителя) и контролния съвет (контрольора), с изключение на случаите по чл. 17, ал. 2, т. 7;“
§ 4. В чл. 12, ал. 6 думите „собственици на самостоятелни обекти, които имат най-малко 20 на сто идеални части от общите части“ се заменят с „възложителя на сградата“.
§ 5. В чл. 13 алинея 7 се изменя така:
„(7) Поканата съдържа дневния ред на общото събрание – въпросите, предложени за обсъждане, конкретни предложения за решения, датата, часа и мястото на провеждането му, срока за провеждане на неприсъствено гласуване и вписаната в регистъра на етажната собственост електронна поща на управителния съвет (управителя).“
§ 6. В чл. 14, ал. 1, изречение второ накрая се добавя „включително и под формата на електронен документ, изпратен на електронна поща на управителния съвет (управителя).“ 
§ 7. В чл. 15 се правят следните изменения и допълнения:
1.	В алинея 1 числото „67“ се заменя с числото „51“.  
2.	В алинея 2 думите „ако на него са представени не по-малко от 33 на сто идеални части от общите части на етажната собственост“ се заменят с „колкото и идеални части от общите части на етажната собственост да са представени.“
3.	Алинея 3 се отменя.
§ 8. В чл. 16 се правят следните изменения и допълнения:
1.	В алинея 1 се създава изречение второ:
„Общото събрание може да се провежда в смесен режим на работа – присъствено и онлайн.“
2.	В алинея 5 след думите „ техен подпис“ се добавя „опис на декларациите в случай на проведено неприсъствено гласуване“ и се поставя запетая.
3.	В алинея 6 се създава изречение второ:
„В случай на проведено неприсъствено гласуване по чл. 17а протоколът се изготвя в 7-дневен срок от изтичане на срока за провеждане на гласуването.“
§ 9. Чл. 17, ал. 2, т. 7 се изменя така:
„7. за избор на управителен съвет (управител) на етажната собственост или за възлагане правомощията на управителния съвет (управителя) или на част от тях на търговец, управляващ етажна собственост, вписан в регистъра по чл. 47в, както и за възлагане на дейности по поддържането на общите части на сградата на юридически или физически лица, които не са собственици - с мнозинство повече от 50 на сто идеални части от общите части на етажната собственост.“
§ 11. Създава се член 17а:
„Неприсъствено гласуване за вземане на решения Чл. 17а (1) За решенията по чл. 17, ал. 2, т. 3, 4, 5, 6 и 7 може да се провежда и неприсъствено гласуване.
(2) В неприсъствено гласуване за вземане на решения могат да участват лица, имащи право на глас, които не са участвали в проведеното общо събрание.
(3) Неприсъственото гласуване за вземане на решения се осъществява в 7-дневен срок от провеждане на общото събрание, като лицата по ал. 2 депозират на хартиен носител собственоръчно подписана декларация пред управителния съвет (управителя) или по електронен път подписана с квалифициран електронен подпис (КЕП) по смисъла на чл. 13, ал. 3 от Закона за електронния документ и електронните удостоверителни услуги. 
(4) Декларацията по ал. 3 съдържа датата на проведеното общо събрание, трите имена, идеалните части които те представляват, номера на самостоятелния обект, начина, по който се гласува за всяко от предложените проекторешения от дневния ред – „за“, „против“ или „въздържал се“. 
(5) Декларацията по ал. 3 може да бъде изпратена на електронния адрес на управителя на етажната собственост само, ако електронният адрес е вписан в регистъра по чл. 44, ал. 1.“
§ 12. В чл. 19 се правят следните изменения и допълнения:
1. В алинея 5 се създава изречение трето:  
„За управител може да бъде избран и търговец, управляващ етажна собственост, вписан в регистъра по чл. 47в, в случай че общото събрание на етажната собственост е взело решение да възложи всички правомощия на управителния съвет/управителя, на търговец, управляващ етажна собственост, вписан в регистъра по чл. 47в.“
2. Алинея 7 се изменя така: 
„(7) С решение на общото събрание се определя размерът на възнаграждението на членовете на управителния съвет (управителя) и на контролния съвет (контрольора).“
3. Алинея 8 се изменя така:
„(8) По решение на общото събрание, взето по реда на чл. 17, ал. 2, т. 7, правомощията или част от тях на управителния съвет (управителя) могат да бъдат възлагани на търговец, вписан в регистъра по чл. 47в. Договорът за възлагане се одобрява с решение на общото събрание, взето с мнозинство повече от 50 на сто идеални части от общите части на етажната собственост, и се сключва от упълномощено от общото събрание лице за срок до две години. Най-късно 7 дни преди изтичане на срока на договора за възлагане, сключен между търговеца, вписан в регистъра по чл. 47в, и етажната собственост, етажната собственост е длъжна да избере нов управителен съвет (управител) или търговец, вписан в регистъра по чл. 47в. В случаите, в които такъв не е избран, договорът за възлагане между етажната собственост и търговеца, вписан в регистъра по чл. 47в се удължава до избора на нов управителен съвет (управител) или търговец, вписан в регистъра по чл. 47в. Договор, сключен за по-дълъг срок, се смята за сключен за две години, а клауза, предвиждаща автоматично подновяване на договора или превръщането му в безсрочен, се смята за недействителна. В срока на договора избраният търговец, вписан в регистъра по чл. 47в, има правата, задълженията и отговорността на управителния съвет (управителя) по този закон.“
4. Създават се ал. 9, 10, 11 и 12: 
„(9) В случаите, в които в етажната собственост няма избран управителен съвет (управител) и контролен съвет (контрольор), кметът на общината или района организира провеждането на общо събрание за избор на управителен орган и контролен орган със заповед и назначава управител и контрольор (собственици на самостоятелен обект в етажната собственост) служебно до момента, в който етажната собственост не организира общо събрание за избор на тези органи.“
 	(10) Кметът или оправомощеното от него длъжностно лице свиква общото събрание по ал. 1 чрез покана, която се поставя на видно и общодостъпно място на входа на сградата в етажната собственост и се публикува на електронната страница на общината или района.“
  (11) Ако събранието не може да се проведе поради липса на необходимия кворум по чл. 15, ал. 1 и 2, кметът на общината или района или оправомощено от него длъжностно лице определя в 14-дневен срок управител и контрольор от списъка на собствениците или ползвателите, обитаващи етажната собственост.“
  (12) Обжалването на заповедта на кмета на общината или района се извършва по реда на Административно-процесуалния кодекс.“
§ 13. В чл. 23 се правят следните изменения и допълнения:
1. В ал. 1:
а) точка 3 се изменя така:
„3. съхранява протоколната книга, съдържаща всички протоколи от проведени общи събрания ведно с приложенията към тях, плановете на сградата и екзекутивните чертежи, книгата за входяща и изходяща кореспонденция, техническия паспорт на сградата, когато има такъв, книгата за приходите и разходите ведно с месечните отчети и съответната финансова документация, ревизионната книга на асансьорите и други на хартиен носител или във формата на електронен документ и други.“.
б) създава се точка 3а:
„3а. предоставя ежемесечен отчет за приходите и разходите в етажната собственост на видно и общодостъпно място на входа на сградата. При поискване от страна на собственик, обитател или ползвател, отчетът се предоставя по електронна поща или на хартиен носител. Образецът на отчета за приходите и разходите със задължителното му съдържание и указания по създаването му се утвърждава от министъра на регионалното развитие и благоустройството.“
в) точка 4 се изменя така:
„4. изготвя годишния бюджет за управлението, поддържането и ползването на общите части на етажната собственост и годишния план за извършване на ремонти, реконструкции, преустройства и други дейности в сградата, както и отчети за изпълнението им и организира изпълнението на приетия годишен бюджет на етажната собственост;“
г) създава се точка 7а:
„7а. организира дейности по текущата поддръжка на сградата, свързани със сигурността на обитаване;“
д) в т. 12 след думата „документ“ се добавя „по образец“. 
е) създава се точка 12а:
„12а. не по-късно от 30 дни преди датата на изтичането на мандата по чл. 19, ал. 2 свиква общо събрание за избор на управителен съвет (управител);“
2. В алинея 6 след думата „предават“ се добавя „в 30-дневен срок от датата на вписване на новоизбрания управителен съвет (управител) в регистъра на управителните съвети (управителите) на сгради или отделни входове в режим на етажна собственост по чл. 44, ал. 1“.
§ 14. В чл. 24 се правят следните изменения и допълнения:
1. Алинея 1 се изменя така: 
„(1) Общото събрание избира контролен съвет (контрольор) за срок до две години.“
2. Алинея 4 се изменя по така:
„(4) Контролният съвет (контрольорът) има право на достъп до документацията на етажната собственост, контролира дейността на управителния съвет (управителя) по изпълнението на бюджета и решенията на общото събрание за изразходването на средствата на етажната собственост.“
3. Алинея 5 се изменя по така:
„(5) Контролният съвет (контрольорът) извършва проверка на касата най-малко веднъж годишно и представя на общото събрание констативен протокол или доклад за резултатите от нея. Проверките се извършват по реда, описан в Правилника за вътрешния ред в етажната собственост.“
4. Алинея 9 се изменя така:
„(9) Контролният съвет (контрольорът) се отчита с писмен доклад пред общото събрание в едномесечен срок преди изтичане на мандата си. Докладът се предоставя за запознаване на всеки собственик, ползвател или обитател чрез поставяне на видно и общодостъпно място на входа на сградата и при поискване.“
§ 15. В чл. 25 се правят следните изменения и допълнения:
1. В алинея 1 след думите „собствени средства“ се добавят думите „и/или средства, взети на кредит“.
2. Алинея 2 се  изменя така:
„(2) Сдружението извършва и други дейности, свързани с управлението и поддръжката на общите части на етажната собственост, включително усвоява средства от други източници на финансиране, извън тези по ал. 1.“
3. Създава се алинея 8:
„(8) Сдружението на собствениците разкрива банкова сметка за събиране на разходите за управление и поддръжка, както и за усвояване на финансиране от посочените в ал. 1 и ал. 2 източници.“
§ 16. Чл. 33, ал. 2, т. 7 се изменя така:
 „7. за избор на управителен съвет (управител) или за възлагане правомощията на управителния съвет (управителя) или част от тях на търговец, вписан в регистъра по чл. 47в с мнозинство повече от 50 на сто от представените идеални части в сдружението.“
§ 17. В чл. 34 се правят следните изменения и допълнения:
1.	Алинея 7 се изменя така:
„(7) Общото събрание:
1. Приема решение за определяне разходите за възнаграждението на управителния съвет (управителя);
2. Може да вземе решение да не заплаща разходи за възнаграждение на управителния съвет (управителя), освен в случаите на чл. 34, ал. 10.“
2.	Алинея 10 се изменя така:
„(10) По решение на общото събрание на сдружението, взето по реда на чл. 33, ал. 2, т. 7, правомощията на управителния съвет (управителя) могат да бъдат възлагани на търговци, вписани в регистъра по чл. 47в. Договорът за възлагане се одобрява с решение на общото събрание на сдружението и се сключва от упълномощено от общото събрание лице за срок до две години. Най-късно 7 дни преди изтичане на срока на договора, сключен между сдружението и търговеца, вписан в регистъра по чл. 47в, сдружението е длъжно да избере управителен съвет (управител) или да възложи правомощията на управителния съвет (управителя) на търговец, вписан в регистъра по чл. 47в. В случаите, в които такъв не е избран, договорът за възлагане се удължава до избора на нов управителен съвет (управител) или търговец, вписан в регистъра по чл. 47в. . Договор, сключен за по-дълъг срок, се смята за сключен за две години, а клауза, предвиждаща автоматично подновяване на договора или превръщането му в безсрочен, се смята за недействителна. В срока на договора избраният търговец, управляващ етажна собственост, има правата, задълженията и отговорността на управителния съвет (управителя) по този закон.“
§ 18. В чл. 35 се правят следните изменения и допълнения:
1.	В ал. 7 изречение второ се изменя така: „На членовете на контролния съвет (контрольора) се заплаща възнаграждение.“
2.	Създава се алинея 10:
„(10) Общото събрание може да вземе решение да не заплаща разходи за възнаграждение на контролния съвет (контрольора).“

§ 19. В чл. 36 се правят следните изменения:
1.	В алинея 1, т. 4 накрая се добавя „освен в случаите, когато е усвоен кредит“.
2.	В алинея 2 накрая се добавя „и изплащане на кредит, ако такъв е усвоен“. 
§ 20. Наименованието на глава трета се изменя така: „Регистрационен режим. Контрол.“
§ 21. В чл. 44 се правят следните изменения и допълнения: 
1.	Заглавието се изменя така: „Регистри“.
2. Алинея 1 се изменя така: 
„(1) Управителните съвети (управителите) на сгради или отделни входове в режим на етажна собственост и сдруженията на собствениците се вписват в съответната община по местонахождението на сградата в режим на етажна собственост. Общинската администрация създава и поддържа два отделни публични регистъра и публикува на интернет страницата си данните по ал. 3, съответно промените в тях, в 14-дневен срок от вписването в регистрите“. 
3. В алинея 2 думата „регистъра“ се заменя с „регистрите“. 
4. В алинея 3 след „В регистъра“ се добавя „на сдруженията“. 
5. Създава се нова алинея 4: 
„(4) В регистъра на управителните съвети (управителите) на сгради или отделни входове в режим на етажна собственост се вписват адресът на етажната собственост, идентификатор на сградата, имената на управителния съвет (управителя) или търговец, управляващ етажна собственост, вписан в регистъра по чл. 47в, и на контролния съвет (контрольора), ведно с копие от протокол, с който са избрани, телефон за връзка, електронна поща на управителния съвет (управителя), размерът на определените ежемесечни вноски за фонд „Ремонт и обновяване“ и броят на самостоятелните обекти в сградата“. 
6. Досегашна алинея 4 става алинея 5 и в нея думата „регистъра“ се заменя с „регистрите“.
§ 22. В заглавието на чл. 45 думата „регистъра“ се заменя с „регистрите“.
§ 23. Създава се чл. 45а: 
„Чл. 45а. (1) При вписване в регистъра на управителните съвети (управителите) на сгради или отделни входове в режим на етажна собственост кметът на общината или оправомощено от него длъжностно лице проверява дали са спазени изискванията на чл. 44, ал. 4 от този закон.
(2) След извършване на проверката по ал. 1 кметът на общината или оправомощеното от него лице вписват управителния съвет (управителя) в регистъра на управителните съвети (управителите) на сгради или отделни входове в режим на етажна собственост.
(3) Когато органът по ал. 1 установи, че в предоставените данни за вписване се съдържат непълноти или неточности, той указва на управителния съвет (управителя) на етажната собственост или на председателя на управителния съвет да отстрани в 14-дневен срок непълнотите или неточностите.
(4) Когато непълнотите или неточностите не бъдат отстранени в срока по ал. 1, кметът на общината постановява мотивиран отказ за вписване. Отказът се връчва на управителя или председателя на управителния съвет (управителя) на етажната собственост незабавно след постановяването му по реда на Административнопроцесуалния кодекс.
(5) Общинската администрация определя идентификационен код на етажната собственост, който остава непроменен след вписването.
(6) Редът за определяне на идентификационния код се определя с наредба на министъра на регионалното развитие и благоустройството.“
§ 24. В чл. 46, ал. 1 след думата „Отказът“ се добавя „ по чл. 45, ал. 5 и чл. 45а, ал. 4“.
§ 25. Чл. 46а, ал. 1 се изменя така: 
 	„(1) След вписване в регистъра на управителните съвети (управителите) на сгради или отделни входове в режим на етажна собственост и/или в регистъра на сдруженията на собствениците, общинската администрация издава удостоверение за регистрация на управителните съвети (управителите) на сгради или отделни входове в режим на етажна собственост и/или на сдружението, в което се вписват данните по чл. 44, ал. 3 и чл. 44, ал. 4.“
§ 26. Чл. 46б се отменя.
§ 27. В чл. 47 ал. 2 се изменя така: 
„(2) Кметът на общината ежемесечно подава справка до министъра на регионалното развитие и благоустройството за вписаните в регистъра на управителните съвети (управителите) на сгради или отделни входове в режим на етажна собственост и на сдруженията на собствениците по чл. 44, съдържаща информацията  по чл. 44, ал. 3 и чл. 44, ал. 4.“
§ 28. Създава се глава трета „а“ с чл. 47а – 47е: 
„Глава трета „а“
РЕГИСТЪР НА ТЪРГОВЦИТЕ, УПРАВЛЯВАЩИ ЕТАЖНА СОБСТВЕНОСТ“
„Чл. 47а. Търговец по смисъла на Търговския закон или по законодателството на държава - членка на Европейския съюз, или на друга държава - страна по Споразумението за Европейското икономическо пространство, или Конфедерация Швейцария, който възнамерява да извършва по занятие дейност по управление на етажна собственост на територията на Република България трябва да отговаря на изискванията по чл. 47б и да бъде вписан в регистъра по чл. 47в.
Чл. 47б. (1) Дейността по управление на етажна собственост по занятие се извършва от лица, вписани в регистъра по чл. 47в, които:
1.	са физически лица- търговци, еднолични търговци или търговски дружества по смисъла на Търговския закон или по законодателството на държава - членка на Европейския съюз, или на друга държава - страна по Споразумението за Европейското икономическо пространство, или Конфедерация Швейцария, чиито членове на управителния орган или поне един от тях отговарят на изискванията на ал. 2 ;
2.	притежават административен и технически капацитет за изпълнение на дейностите по управление на етажна собственост, съгласно изискванията на ал. 3;
3.	имат сключена застраховка „Професионална отговорност“ за вредите, които могат да настъпят вследствие на неизпълнение на задълженията му по управлението на етажната собственост;
4.	нямат данъчни и осигурителни задължения.
(2) За да бъдат вписани в регистъра по чл. 47в, физическите лица – търговци, едноличните търговци или членовете на управителния орган на търговските дружества или поне един от тях, трябва да отговарят на следните изисквания:
1.	да имат завършено висше образование;
2.	наличие на най-малко 3 години професионален опит; 
3.	да не са осъждани за умишлено престъпление от общ характер, освен ако не са реабилитирани;
4.	да не са били през последните 2 години членове на управителен или контролен орган или съдружници в дружество, което е прекратено поради несъстоятелност, ако са останали неудовлетворени кредитори;
5.	да не са лишени от право да заемат материалноотговорна длъжност;
6.	да не са включени в списъка по чл. 5, ал. 1 от Закона за мерките срещу финансиране на тероризма.
(3) За да бъдат вписани в регистъра по чл. 47в, физическите лица-търговци, едноличните търговци или търговските дружества по смисъла на Търговския закон или по законодателството на държава - членка на Европейския съюз, или на друга държава - страна по Споразумението за Европейското икономическо пространство, или Конфедерация Швейцария, трябва да са наели по трудово правоотношение и/или на граждански договор следния минимален персонал:
1.	минимум един служител с юридическо образование или икономическо образование;
2.	минимум един служител с техническо образование.“
Чл. 47в (1) Министърът на регионалното развитие и благоустройството или определено от него длъжностно лице създава и поддържа публичен регистър на търговците по смисъла на Търговския закон или по законодателството на държава - членка на Европейския съюз, или на друга държава - страна по Споразумението за Европейското икономическо пространство, или Конфедерация Швейцария, които извършват по занятие дейност по управление на етажна собственост на територията на страната.
(2) В регистъра по ал. 1 се посочват следните данни: 
1. наименование и правно-организационна форма;
2. единен идентификационен код (ЕИК, ЕГН, ЕНЧ);
3. седалище/ постоянен адрес, адрес на управление, адрес за кореспонденция и лицата за кореспонденция;
4. едноличния търговец или управителните органи и едноличния собственик на капитала, ако е търговско дружество;
5. данни за сключената задължителна застраховка „Професионална отговорност“;
6. номер и дата на акта на министъра на регионалното развитие и благоустройството или определено от него длъжностно лице за вписване в регистъра и/или за заличаване от регистъра и основанието за това.
(3) В случаите на заличаване в регистъра по ал. 1 се посочват номер и дата на решението на министъра на регионалното развитие и благоустройството и основанието за заличаване от регистъра.
Чл. 47г. (1) За вписване в регистъра по чл. 47в, ал. 1, физическите лица – търговци, едноличните търговци или членовете на управителния орган на търговските дружества подават заявление по образец. 
(2) Към заявлението по ал. 1 се прилагат следните документи:
1. заверен препис от устава или дружествения договор;
2. доказателства, че физическото лице – търговец, едноличният търговец или членовете на управителния орган на търговското дружество или поне един от тях отговаря на изискванията на чл. 47б, ал. 2;
3. доказателства за наличието на сключени трудови договори и/или граждански договори с минимално изискуемия персонал по чл. 47б, ал. 3 и списък на съответните лица, придружен от:
а) заверено копие от диплома за завършено висше юридическо или икономическо образование, признато в Република България; 
б) заверено копие от документ, удостоверяващ наличието на завършено техническо образование, признато в Република България;
в) доказателства за сключена задължителна застраховка „Професионална отговорност“ по чл. 47б, ал. 1, т. 3;
г) удостоверение за липса на данъчни и осигурителни задължения;
д) документ за платена такса за регистрация.
(3) Към заявлението за вписване в регистъра по чл. 47в физическите лица –търговци, едноличните търговци или членовете на управителния орган на търговските дружества прилагат документи, изрично посочени в наредбата, удостоверяващи обстоятелствата по чл. 47б, ал. 2.
(4) Когато заявлението не отговаря на изискванията по настоящия член, на заявителя се съобщава да отстрани в двуседмичен срок допуснатите нередовности, както и указания за отстраняването им.
Чл. 47д. (1) Министърът на регионалното развитие и благоустройството или определено от него длъжностно лице издава акт за вписване на подалия заявлението по чл. 47г, ал. 1 търговец  по смисъла на Търговския закон или по законодателството на държава - членка на Европейския съюз, или на друга държава - страна по Споразумението за Европейското икономическо пространство, или Конфедерация Швейцария в регистъра по чл. 47в в 30 - дневен срок от получаването на заявлението и необходимите документи, удостоверяващи изпълнение на изискванията по чл. 47б и 47в. 
(2) Срокът на валидност на акта за вписване в регистъра е 5 години.
(3) Министърът на регионалното развитие и благоустройството или определено от него длъжностно лице издава отказ за вписване в регистъра по чл. 47в, когато:
1. заявителят не отговаря на изискванията по чл. 47б;
2. лицата, които управляват и представляват заявителя, и наетите лица не отговарят на изискванията на този закон;
3. заявителят не е представил в определения срок необходимите данни и документи или представените съдържат непълна, противоречива или невярна информация;
4. не е платена дължимата такса за регистрация.
(4) След изтичане срока на валидност на акта за вписване, в регистъра се издава нов акт след представяне на декларация, удостоверяваща, че няма промяна в обстоятелствата по чл. 47б. В случай че е настъпила промяна в обстоятелствата по чл. 47б, следва да се представят съответните документи, удостоверяващи промяната.
(5) Отказът за вписване в регистъра подлежи на обжалване по реда на Административнопроцесуалния кодекс.
Чл. 47е. (1) Министърът на регионалното развитие и благоустройството или определено от него длъжностно лице заличава лицата, вписани в регистъра по чл. 47в, когато:
1. престанат да отговарят на изискванията по чл. 47б; 
2. след издаване на акта за вписване се установи, че регистрацията и промените по нея са извършени въз основа на данни и документи, които съдържат непълна, противоречива или невярна информация;
3. въз основа на направено искане от страна на търговеца за прекратяване на дейността по управление на етажна собственост;
4. има влязло в сила наказателно постановление за извършено нарушение по този закон;
5. има откриване на процедура по обявяване в несъстоятелност или в ликвидация на търговеца.
(2) Търговецът прилага документи за наличието на обстоятелствата по ал. 1, т. 4.
(3) За обстоятелствата по ал. 1, т. 1, 2, 3 и 5 министърът на регионалното развитие и благоустройството или определено от него длъжностно лице следи служебно, като за целта може да изисква от търговеца представянето на документи, както и да извършва проверки в местата, където той осъществява своята дейност.
(4) Търговец, който е заличен на някое от основанията по ал. 1, не може да извършва дейност по управление на етажна собственост. Заличен от регистъра по чл. 47в търговец или свързани с него лица могат да подадат ново заявление за вписване не по-рано от 6 месеца от датата на заличаване.“
§ 29. В чл. 50, ал. 3 думите „председателя на управителния съвет (управителя)“ се заменят с „етажната собственост“.
§ 30. В чл. 51 се правят следните изменения и допълнения: 
1. В ал. 2 думите „както и от собственик, ползвател и обитател, който пребивава в етажната собственост не повече от 30 дни в рамките на една календарна година“ се заличават. 
2. Алинея 3 се отменя. 
3. Създава се алинея 8:
„(8) Средствата за управление и поддържане на общите части на етажната собственост се набират в разплащателна сметка със специално предназначение на името на етажната собственост. Разпореждането със средствата се извършва от председателя на управителния съвет (управителя) въз основа на решение за тяхното използване прието от общото събрание.“
§ 31. В чл. 55 се създават ал. 3 и 4: 
„(3) Собственик или ползвател в сграда или отделен вход в режим на етажна собственост, който не изпълни задълженията си по чл. 7, ал.3, се наказва с глоба от 50 до 250 лв., когато е физическо лице, или с имуществена санкция от 100 до 500 лв., когато е юридическо лице.
 	(4) Търговец, който извършва управление на етажна собственост без необходимата по този закон регистрация или продължава да осъществява такава дейност след заличаване на регистрацията, се наказва с имуществена санкция в размер от 500 до 1000 лв., а при повторно нарушение от 1500 лв. до 2000 лв.“ 
§ 32. В чл. 56 ал. 5 се изменя така: 
„(5) Когато търговец, управляващ етажна собственост, вписан в регистъра по чл. 47в, на който са възложени правомощия на управителен съвет (управител) по реда на чл. 19, ал. 8 и чл. 34, ал. 10, наруши или не изпълни задълженията, които има по този закон като управителен съвет (управител), ако извършеното не съставлява престъпление, се наказва с имуществена санкция от 1000 до 2000 лв.“.
§ 33. Създава се нов чл. 56б:
„Чл. 56б. (1) При неизпълнение на задълженията по чл. 19, ал. 9, 10 и 11 кметът на общината или района се наказва с глоба в размер от 200 до 500 лв.
(2) Актовете за установяване на нарушенията по ал. 1 се съставят от длъжностни лица от съответната областна администрация, определени от областния управител, а наказателните постановления се издават от областния управител или от оправомощено от него длъжностно лице.“.